Na temelju članka 33. stavka 2. Zakona o udrugama (»Narodne novine«, broj 74/2014), Vlada Republike Hrvatske je na sjednici održanoj 5. ožujka 2015. godine donijela Uredbu o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (dalje: Uredba). Predmetna Uredba je opći akt kojim se utvrđuju kriteriji, mjerila i postupci koje nadležna tijela državne uprave, Vladini uredi i tijela, te druge javne institucije, raspolažući sredstvima iz javnih izvora, primjenjuju prilikom financiranja i ugovaranja programa i/ili projekata od interesa za opće dobro koje provode udruge, te regulira postupke odobravanja nefinancijske podrške udrugama u pravima, pokretninama i nekretninama.

Grad Novska vlasnik je nekolicine prostora na užem i širem području grada koji su pogodni za davanje na korištenje udrugama za provođenje aktivnosti od interesa za opće dobro i drugim organizacijama civilnog društva.

Zbog potrebe detaljnog utvrđivanja postupka dodjele prostora sukladno važećim propisima predlaže se donijeti Pravilnik o dodjeli gradskih prostora na korištenje udrugama na području Grada Novske.

**Savjetovanje s zainteresiranom javnošću započinje dana 29. studenog 2019. godine te završava zaključno s danom 12. prosinca 2019. godine,** koji je ujedno i krajnji rok za dostavu mišljenja, primjedbi i prijedloga na Nacrt prijedloga Pravilnika. Javno savjetovanje traje 14 dana.

|  |
| --- |
| **OBRAZAC****sudjelovanja u savjetovanju o Nacrtu prijedloga****Pravilnika o dodjeli gradskih prostora na korištenje udrugama na području Grada Novske** |
| **NACRT** **Prijedloga Pravilnika** |
| **Grad Novska****Upravni odjel za komunalni sustav, prostorno planiranje i zaštitu okoliša**  |
| **Početak savjetovanja: 29. studenog 2019.** | **Završetak savjetovanja: 12. prosinca 2019.** |
| Ime/naziv sudionika savjetovanja (pojedinac, udruga, ustanova i slično) koji daje svoje mišljenje, primjedbe i prijedloge na predloženi nacrt prijedloga |  |
| Tematsko područje i brojnost korisnika koji predstavljate, odnosno interes koji zastupate  |  |
| Načelni komentari na predloženi nacrt prijedloga |  |
| Primjedbe na pojedine članke s obrazloženjem(Ako je primjedaba više, prilažu se obrascu) |  |
| Ime i prezime osobe/a koja je sastavljala primjedbe i komentare ili osobe ovlaštene za zastupanje udruge, ustanove |  |
| Datum dostavljanja |  |
| Jeste li suglasni da se ovaj obrazac s imenom/nazivom sudionika savjetovanja, objavi na internetskoj stranici Grada Novska? |  |
| Potpis |  |

**Popunjeni obrazac s eventualnim prilogom dostavite na adresu elektronske pošte:** **grad@novska.hr**